**Ministru kabineta noteikumu projekta “Grozījumi Ministru kabineta 2017.gada 30.maija noteikumos Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  Noteikumu projekts nosaka transportlīdzekļu pielāgošanas prasības, kuras jāizpilda personai attiecībā uz transportlīdzekli ar vadības ierīcēm labajā pusē, kuru persona vēlas pastāvīgi reģistrēt Latvijā. Noteikumu prasības stājas spēkā 2018.gada 1.novembrī. Papildus noteikumu projektā paredzēts precizēt kārtību par tehniskās apskates veikšanu transportlīdzeklim, kuru izmanto pasažieru komercpārvadājumos ar taksometriem atbilstoši spēkā esošajām normatīvajām prasībām taksometriem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ceļu satiksmes likuma 16.panta septītā daļa.Eiropas Komisijas 2018. gada 17. maija formālais paziņojums pārkāpuma procedūras lietā Nr. 2018/4022. Papildus veikti grozījumi, precizējot prasības, kas attiecināmas transportlīdzekļiem, kurus izmanto pasažieru komercpārvadājumos ar taksometriem, atbilstoši Ministru kabineta 2018. gada 6. marta noteikumos Nr. 148 (turpmāk MK noteikumi Nr. 148) “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru” ietvertajiem regulējumiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2018. gada 6. martā ir pieņēmis noteikumus Nr. 148 (turpmāk - MK noteikumi Nr. 148) “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru”, kurā ir noteiktas jaunas prasības taksometra aprīkojumam, taksometra licences kartītes piešķiršanas un anulēšanas kārtībai. Saistībā ar pieņemtajām izmaiņām, nepieciešams veikt grozījumus Ministru kabineta 2017.gada 30.maija noteikumos Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa” (turpmāk – MK noteikumi Nr.295) precizējot normas, kas attiecināmas transportlīdzekļiem, kurus izmanto pasažieru komercpārvadājumos ar taksometriem.Noteikumu projekta 1. un 7. punkts paredz redakcionālu precizējumu svītrojot apzīmējumu “vieglais” un turpmāk noteikumos lietojot terminu “taksometrs”, atbilstoši Autopārvadājumu likumā noteiktajam terminam.Noteikumu projekta 2. un 3. punktā precizēts nosacījums, ka tehnisko apskati taksometram neveic, ja piešķirtās licences kartītes derīguma termiņš ir beidzies vai piešķirtā licences kartīte ir anulēta vai tās darbība ir apturēta normatīvajos aktos par pasažieru komercpārvadājumiem ar taksometriem noteiktajā kārtībā. MK noteikumos Nr.148 noteikts, ka institūcijas, kas piešķir licences kartītes, Transportlīdzekļu un to vadītāju valsts reģistrā ievada informāciju par piešķirtajām un izsniegtajām licences kartītēm, kā arī ievada informāciju par anulētajām licences kartītēm. Ja piešķirtās licences kartītes derīguma termiņš ir beidzies, tās darbība ir apturēta vai tā ir anulēta, saskaņā ar MK noteikumu Nr.148 31.1. apakšpunktam Valsts akciju sabiedrība "Ceļu satiksmes drošības direkcija" transportlīdzeklim neveic valsts tehnisko apskati kā taksometram.  Attiecībā uz taksometriem noteikumu projekta 9.punkts paredz grozījumus arī MK noteikumu Nr.295 1.pielikumā samazinot prasības, kas tiek pārbaudītas tehniskās apskates laikā attiecībā uz informācijas izvietošanu uz transportlīdzekļa (taksometra) virsbūves un salonā, vienlaikus papildinot ar prasībām taksometra skaitītājiem, atbilstoši spēkā esošajiem normatīvajiem aktiem par nodokļu un citu maksājumu reģistrēšanas elektronisko ierīču un iekārtu tehniskajām prasībām. Pašlaik tehniskajā apskatē tiek vērtēts, vai taksometra skaitītājam, atbilstoši likuma Par mērījumu vienotību prasībām ir derīga verifikācijas uzlīme. Datus par veikto skaitītāja verifikāciju atbilstības novērtēšanas institūcija ievada Transportlīdzekļu un to vadītāju valsts reģistrā un ievadītajiem datiem jāļauj identificēt skaitītāju un tā verifikācijas derīguma termiņu. Likumā “Par nodokļiem un nodevām” noteikts, ka nodokļu maksātāji drīkst lietot elektroniskās ierīces un iekārtas, kuras atbilst nodokļu un citu maksājumu reģistrēšanas elektronisko ierīču un iekārtu tehniskajām prasībām un kurām ir veikta atbilstības pārbaude. Taksometra skaitītājam jāatbilst Ministru kabineta 2014.gada 11.februāra noteikumos Nr.95 noteiktajām prasībām un to jāreģistrē Valsts ieņēmumu dienesta vienotajā datubāzē (reģistrā) Ministru kabineta 2014.gada 11.februāra noteikumos Nr.96 noteiktajā kārtībā. Pašlaik apliecinājumu par atbilstību jaunajām tehniskajām prasībām šobrīd ir saņēmis un 2017.gada 13.septembrī Valsts ieņēmumu dienesta vienotajā datubāzē (reģistrā) ir reģistrēts taksometra skaitītāja modelis Microtax-06, un visiem taksometru skaitītāju lietotājiem Ministru kabineta 2014.gada 11.februāra noteikumos Nr.96 noteiktajos termiņos, t.i. līdz 2017.gada 13.decembrim bija jānodrošina prasībām atbilstošu taksometru skaitītāju lietošanas uzsākšana. Lai novērstu neatbilstošu taksometru skaitītāju lietošanu pasažieru komercpārvadājumos, noteikumu projekts paredz papildināt 10.1. kodu ar A3 daļu nosakot, ka skaitītājam jāatbilst normatīvo aktu par nodokļu un citu maksājumu reģistrēšanas elektronisko ierīču un iekārtu lietošanas kārtību prasībām. Datus par apstiprināta skaitītāja tipu Valsts ieņēmumu dienests ievada transportlīdzekļu reģistrā”.Ar 2018.gada 12.aprīļa grozījumiem Ceļu satiksmes likuma 10. panta astotās daļas 1. punktā no 2018.gada 1.novembra ir atcelts aizliegums Latvijā pastāvīgi reģistrēt transportlīdzekļus ar vadības ierīcēm labajā pusē, tādēļ izstrādātas transportlīdzekļu pielāgošanas prasības, kuras jāizpilda personai attiecībā uz transportlīdzekli ar vadības ierīcēm labajā pusē, kuru persona vēlas pastāvīgi reģistrēt Latvijā, bet nav uzskatāmas par transportlīdzekļa pārbūvi (noteikumu projekta 4., 5., 6., 7. punkts).Noteikumu projekta 5., 6., 7.punkta tiesiskais pamatojums izriet no Eiropas Savienības Tiesas spriedumiem lietās Eiropas Komisija pret Polijas Republiku C-639/11 Eiropas Komisija pret Lietuvas Republiku C-61/12 par tādu mehānisko transportlīdzekļu reģistrēšanu, kam stūres iekārta atrodas labajā pusē.No minētajiem Eiropas Savienības tiesas spriedumiem tika secināts, ka Eiropas Savienības Tiesas judikatūrā (piemēram, C-639/11, C-61/12) secināts, ka Direktīva 70/311/EEK un Direktīva 2007/46/EK skaidri reglamentē tehniskās prasības, kādām ir jāatbilst jauniem vieglajiem automobiļiem, un neatstāj dalībvalstīm novērtējuma brīvību šajā jautājumā, taču drīkst piemērot samērīgas pielāgošanas prasības kustībai pa labo ceļa pusi - tādejādi secinot, ka dalībvalsts nav tiesīga izvirzīt prasību mainīt stūres iekārtas atrašanās vietu, jo šī ir tehniska rakstura prasība. Ņemot vērā iepriekš minēto, tika secināts, ka aizliegums reģistrēt vieglos automobiļus, kuriem stūre atrodas labajā pusē un/vai izvirzot prasību, ka jauna vai citā dalībvalstī reģistrēta vieglā automobiļa ar stūres iekārtu labajā pusē reģistrēšanai stūre ir jāpārceļ uz kreiso pusi ir saprotama kā Direktīvas 2007/46/EK un Direktīvas 70/311/EEK prasību nepildīšana, kā arī ir vērtējama kā ar Līguma par Eiropas Savienības darbību 34.pantu aizliegts kvantitatīvais ierobežojums.Turklāt šajās Direktīvās izvirzītās tehniskās prasības ir vērstas uz augsta līmeņa ceļu satiksmes drošības nodrošināšanu. Arī Eiropas Savienības Tiesas sprieduma lietā C-61/12 minēts, ka Direktīvas 2007/46/EK pamatā ir pilnīgas saskaņošanas princips, kas attiecas uz transportlīdzekļu tehniskajām prasībām un transportlīdzekļa uzbūvi, garantējot augsta līmeņa ceļu satiksmes drošību.Vienlaikus ir jāuzsver, ka tā kā Latvija iesaistījās minētajās Eiropas Savienības Tiesas lietās, aizstāvot Polijas un Lietuvas viedokli, pamatojot to ar ceļu satiksmes drošības aspektu, pēc minēto spriedumu pieņemšanas, Eiropas Komisija uzsāka EU PILOT lietu pret Latviju, kas ir rezultējusies formālajā paziņojumā.Tādējādi secināts, ka Ceļu satiksmes likuma 10.panta astotās daļas 1.punkts ir pretrunā ar Direktīvas 2007/46/EK 4.panta 3.punktā noteikto, kā arī ierobežo Līguma par Eiropas Savienības darbību 34.pantā noteikto preču brīvu apriti.Ministru kabineta noteikumi, kuros jāveic grozījumus:- Ministru kabineta 2010.gada 30.novembra noteikumi Nr.1080 “Transportlīdzekļu reģistrācijas noteikumi”;- Ministru kabineta 2004.gada 17.augusta noteikumi Nr.725“Transportlīdzekļu pārbūves noteikumi”;- Ministru kabineta 2009.gada 22.decembra noteikumi Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”.- Ministru kabineta 2017.gada 30.maija noteikumi Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa” (turpmāk – tehniskās apskates noteikumi);Vienlaikus jāņem vērā, ka Eiropas Savienības Tiesā ceļu satiksmes drošība kā faktors tika vērtēts, taču tas nebija par iemeslu, lai ierobežotu šādu transportlīdzekļu reģistrāciju. Jāņem vērā, ka transportlīdzekļi ar stūri labajā pusē ceļu satiksmē rada papildus riskus un būtiskām prasībām jānodrošina, lai netiktu apdraudēti citu ceļu satiksmes dalībnieki. Izvērtējot tehniskās prasības citās Eiropas Savienības dalībvalstīs, ir secināts, ka tehnisko prasību kopumā būtu jāietver – obligāta prasība mainīt priekšējos (galvenos) lukturus, pakaļējo miglas lukturi/us, obligāta prasība, ka jābūt uzstādītiem ārējiem atpakaļskata spoguļiem ar atbilstošu redzamību, kā arī salonā būtu jāuzstāda videokamera kreisajā (pasažiera) pusē un monitors, kuram jābūt novietotam vadītāja redzamības zonā un iebūvētam vai nostiprinātam pie transportlīdzekļa paneļa. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība „Latvijas Valsts ceļi”, Valsts policija, Latvijas Transportlīdzekļu apdrošinātāju birojs, Ceļu satiksmes drošības padomes Domnīca, Valsts akciju sabiedrība „Ceļu satiksmes drošības direkcija”, Valsts ieņēmumu dienests.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Transportlīdzekļu īpašnieki (turētāji, valdītāji), īpaši tie, kuri vēlas pastāvīgi reģistrēt un piedalīties satiksmē ar transportlīdzekli ar vadības ierīcēm labajā pusē.Kopumā 2018.gadā Latvijā tehniskā kārtībā (ar derīgu tehnisko apskati) ir aptuveni 630 000 vieglo automobiļu un gandrīz 855 000 personu, kurām ir derīga vadītāja apliecība.  |
| 2. | Tiesiskā regulējuma ietekme uz tautsaimniecību un administratīvo slogu. | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Ministru kabineta 2009.gada 22.decembra noteikumu Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” 79.3. apakšpunktā, kas neierobežotu individuālā apstiprinājuma piešķiršanu transportlīdzekļiem, kas pēc to konstrukcijas ir paredzēti braukšanai pa ceļa kreiso pusi;Grozījumi Ministru kabineta 2010. gada 30. novembra noteikumos Nr.1080 “Transportlīdzekļu reģistrācijas noteikumi”, kas papildina tos ar 571. punktu, kas nosaka transportlīdzekļiem, kas pēc to konstrukcijas paredzēti braukšanai pa ceļa kreiso pusi un ir pielāgoti labās puses kustībai atbilstoši normatīvajam aktam par transportlīdzekļu valsts tehnisko apskati un tehnisko kontroli uz ceļa, reģistrācijas apliecības sadaļā “Piezīmes” norādīt “Pielāgots labās puses kustībai”, lai tie būtu atšķirami no transportlīdzekļiem, kas pēc to konstrukcijas paredzēti braukšanai pa ceļa labo pusi;Grozījumi Ministru kabineta 2004.gada 27.augusta noteikumos Nr.725 “Transportlīdzekļa pārbūves noteikumi”, kas papildina tos ar 4.18. apakšpunktu, kas nosaka par pārbūvi neuzskatīt transportlīdzekļu, kas pēc to konstrukcijas paredzēti braukšanai pa ceļa kreiso pusi pielāgošanu labās puses kustībai atbilstoši normatīvajam aktam par transportlīdzekļu valsts tehnisko apskati un tehnisko kontroli uz ceļaCeļu satiksmes likuma pārejas noteikumu 40. punkts, kas paredz, ka šā likuma grozījums par 10. panta astotās daļas 1. punkta izteikšanu jaunā redakcijā stājas spēkā 2018. gada 1. novembrī. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |  |  |
| --- | --- | --- |
| 1.11. | Saistības pret Eiropas Savienību | Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (Oficiālais Vēstnesis L 263/1, 09.10.2007., 1./1. lpp.) Eiropas Padomes 1970. gada 8. jūnija Direktīva 70/311/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju stūres iekārtu (70/311/EEK, Oficiālais Vēstnesis L 133, 18.6.1970.), atcelta ar 2014. gada 1. novembra Regulu (EK) 661/2009). |
| 22. | Citas starptautiskās saistības | Projekts šo jomu neskar. |
| 33. | Cita informācija | Saistītie Ministru kabineta noteikumi, kuros arī tiek veikti grozījumi:- Ministru kabineta 2010.gada 30.novembra noteikumi Nr.1080 “Transportlīdzekļu reģistrācijas noteikumi”;- Ministru kabineta 2004.gada 17.augusta noteikumi Nr.725“Transportlīdzekļu pārbūves noteikumi”;- Ministru kabineta 2009.gada 22.decembra noteikumi Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”. |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums | Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (Oficiālais Vēstnesis L 263/1, 09.10.2007., 1./1. lpp.);Eiropas Padomes 1970. gada 8. jūnija Direktīva 70/311/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju stūres iekārtu (70/311/EEK, Oficiālais Vēstnesis L 133, 18.6.1970.), atcelta ar 2014. gada 1. novembra Regulu (EK) 661/2009). |
|  A |  B |  C |  D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2007/46/EK 4. panta 3. punkts | Projekta 5.,6., 7.punkti. | Pārņemts pilnībā | Stingrākas prasības neparedz |
| Direktīva s70/311/EEK 2.a pants | Projekta 5.,6., 7.punkti. | Pārņemts pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Cita informācija | Nav |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2018.gada 17.aprīlī. |
| 3. | Sabiedrības līdzdalības rezultāti | Sabiedrības atsauksmes nav saņemtas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Ceļu satiksmes drošības direkcija” un Valsts policija, veicot transportlīdzekļu tehniskā stāvokļa novērtējumu, tiem piedaloties ceļu satiksmē.Valsts ieņēmumu dienests attiecībā par prasībām taksometru skaitītājiem nodos datus par apstiprināta skaitītāja tipu transportlīdzekļu reģistrā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Normatīvā akta izpildi VAS “Ceļu satiksmes drošības direkcija”, Valsts ieņēmumu dienests un Valsts policija nodrošinās līdzšinējo funkciju ietvaros. |
| 3. | Cita informācija | Nav |

Satiksmes ministra vietā –

Veselības ministre A.Čakša

Vīza:

Valsts sekretārs K.Ozoliņš

J.Kalniņš 67027118

Janis.Kalnins@sam.gov.lv

D.Ziemele-Adricka 67028036

Dana.Ziemele-Adricka@sam.gov.lv

J.Liepiņš 67025708

Janis.Liepins@csdd.gov.lv

 K.Āboliņš, 67025735

 Kristaps.Abolins@csdd.gov.lv